DE ANIMAL. HIST. III. i 4 . 1 5 . 119 
caussa, vt nonnulli dicerent, leones medulla ca¬ 
rere penitus, quemadmodum supra dictum est. 
Tum in suillis ossibus minus est medullae: in qui¬ 
busdam autem eius nihil est penitus. Atque haec 
quidem liquida sunt, quae congenita animalibus 
ferme semper in eis existunt. 
C A P. XY. (vulgo adhuc XX. Textus 
et Scaligeri CAP. XVI.) 
Ea autem quae post genitum animal oriuntur, 
lac et genitura. Quorum alterum quidem tum, cum 
existit, secretum per se inest omnibus, lac vide¬ 
licet * alterum non in omnibus inest secretum, sed 
nonnullis tantum, veluti quos in piscibus Graeci 
vocant thoros. Quae lac habent, ea omnia ipsum 
in mammis continent. Mammas autem habent 
quaecunque et concipiunt animal et pariunt, qua¬ 
lia sunt pilis praedita omnia, vt homo et equus: 
praeterea cete, vt delphin, vitulus marinus, ba¬ 
laena : quibus omnibus et mammae sunt et lac. At 
quae ouura aut edunt aut intra se excludunt, vt 
edant animal, neque mammas neque lac habent j 
vt piscis et auis. Omne lac habet succum aquosum, 
qui dicitur serum*, et alterum corpulentum, qui 
vocatur caseus. Plus crassum lac plus habet casei. 
Quibus autem primores superiore maxilla dentes 
